Diari Oficial de la Generalitat Valenciana


Sumari del DOGV 8528, del 12-04-2019 (2019/3762)

RESOLUCIÓ de 5 d'abril de 2019, de la directora general de Justícia, per la qual s'inscriu la modificació dels Estatuts del Col·legi Professional de Tècnics Superiors Sanitaris de la Comunitat Valenciana en el Registre de Col·legis Professionals i de Consells Valencians Professionals de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8528

Data del DOGV
:   12-04-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/3762


Data del document
:   05-04-2019

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Resolució

Anàlisi jurídica

 Descriptors 

:   * Conselleria de Justícia, Administració Pública, Reformes Democràtiques i Llibertats Públiques

La sentència 197/2022, d’1 de juny, del Tribunal Superior de Justícia de la Comunitat Valenciana, anul·la i deixa sense efecte la Resolució de 5 d’abril de 2019, de la directora general de Justícia, per la qual es va inscriure la modificació dels Estatuts del Col·legi Professional de Tècnics Superiors Sanitaris de la Comunitat Valenciana en el Registre de Col·legis Professionals i de Consells Valencians de la Comunitat Valenciana.

RESOLUCIÓ de 5 d'abril de 2019, de la directora general de Justícia, per la qual s'inscriu la modificació dels Estatuts del Col·legi Professional de Tècnics Superiors Sanitaris de la Comunitat Valenciana en el Registre de Col·legis Professionals i de Consells Valencians Professionals de la Comunitat Valenciana.  
 [2019/3762]  
Fets  
  
Primer. Amb les sentències número 632-14 d'1 de juliol de 2014 i número 651-14 d'11 de juliol de 2014 del Tribunal Superior de Justícia de la Comunitat Valenciana, es disposa l'anul·lació de la paraula o expressió «titulat» en l'article 18.1 en la fase: «Els principis bàsics del Tècnic Superior Sanitari han d'estar orientats a un comportament efectiu com a professional sanitari titulat, les àrees del qual d'actuació són...» i les cites de l'article 18.2 «realitzar i validar els procediments tècnics i assistencials», així com «la preparació dels pacients per a les proves de diagnòstic, i tractament»; i així mateix, s'ordena l'anul·lació de l'article 20, excepte el paràgraf inicial.  
Segon. L'1 de desembre de 2017, es va sol·licitar, per part del president d'aquest Col·legi, la modificació estatutària ordenada judicialment juntament amb altres modificacions addicionals aprovades en Assemblea General Extraordinària celebrada en data 18 de juliol de 2017.  
  
Tercer. El 27 de febrer de 2019, el Servei d'Entitats Jurídiques de la Direcció General de Justícia va requerir al Col·legi Professional de Tècnics Superiors Sanitaris de la Comunitat Valenciana per a l'esmena de l'article 12.1.c dels seus estatuts per considerar-los contraris a l'ordenament jurídic.  
Quart. Els Estatuts del Col·legi Professional de Tècnics Superiors Sanitaris van ser inscrits en el Registre de Col·legis Professionals i de Consells Valencià de Col·legis Professionals de la Comunitat Valenciana per Resolució de 3 de juny de 2010, del director general de Justícia i Menor de la Conselleria de Justícia i Administracions Públiques.  
  
Cinqué. La modificació estatutària, la inscripció de la qual se sol·licita, es refereix als articles 18.1 i 18.2, 20, articles 1, 2, 6,15.i, 34, 39, 40, 41, 42, 43, 44 45, 46, 47, 49, 50.4, 50.5 i 67.2 els quals queden redactats amb el tenor literal següent:  
  
Article 18. Principis bàsics  
1. Els principis bàsics del tècnic superior sanitari han d'estar orientats a un comportament efectiu com a professional sanitari regulat i amb títol oficial d'educació superior, les àrees d'actuació de la qual són: la imatge per al diagnòstic, anàlisis clíniques, anatomia patològica i citologia, radioteràpia, salut ambiental, medicina nuclear, ortopèdia, dietètica i nutrició, documentació sanitària clínica, audiopròtesi, hematologia-hemoteràpia, hemodonació i transfusió, laboratoris i centres d'investigació, dietoteràpia, radioprotecció, microbiologia, fertilitat i reproducció humana, salut pública, trofologia, higiene dels aliments. I totes aquelles àrees relacionades amb cadascuna de les diferents titulacions oficials corresponents a cada àmbit especialitzat.  
  
2. L'objectiu específic del tècnic superior, en cadascuna de les seues titulacions és: informar, assessorar, preparar, així com tractar, i adaptar ortesis, pròtesis ortopèdiques i audiològiques. Garantir l'eficàcia de les exploracions. Assessorar sobre l'exploració adequada per a cada regió anatòmica o patologia. Fomentar l'ús racional de les radiacions ionitzants entre la població general i especialment sobre la sanitària. Elaborar informes sobre les seues unitats de treball respectives. Assessorar a tots els nivells i àrees relacionades amb la seua professió. Participar en la formació de nous titulats i en la formació postgraduada. Qualsevol altre camp relacionat amb el seu currículum formatiu.  
  
Article 20. Perfil professional  
El Col·legi Professional de Tècnics Superiors Sanitaris de la Comunitat Valenciana assumeix com a tasca vetlar pel compliment de l'exercici professional de les funcions del tècnic superior en Laboratori de Diagnòstic Clínic, Imatge per al Diagnòstic, Anatomia Patològica - Citologia, Radioteràpia, Ortoprotètica, Dietètica, Salut Ambiental, Documentació sanitària, i d'Audiopròtesis.  
Seran capaços d'exercir la seua professió, segons s'indica en la normativa oficial vigent: Ordre Ministerial de 14 de juny de 1984, Ordre de Conselleria de Sanitat de 31 de maig de 1989, Estatut del Personal sanitari no facultatiu de les Institucions sanitàries (Ordre del Ministeri de Treball de 26.04.1973), Llei 55/2003 de l'Estatut Marco del personal estatutari dels serveis de salut, i l'article 3.4 de la Llei 44/2003 d'Ordenació de les Professions sanitàries, en concordança segons s'assenyala, amb les normes: RD 771/2014 i O.M. ECD/1541/2015 (Tècnic Superior de Laboratori Clínic i Biomèdic), RD 770/2014 i O.M. ECD/1540/2015 (Tècnic Superior en Imatge per al diagnòstic i Medicina Nuclear), RD 767/2014 i O.M. ECD/1526/2015 /Tècnic Superior en Anatomia Patològica i Citodiagnòstic), RD 768/2014 i O.M. ECD/1530/2015 (Tècnic Superior en Documentació i Administració Sanitàries), RD 1685/2007 i O.M. EDU/2217/2009 (Tècnic Superior en Audiologia Protètica), RD 772/2014 i O.M. ECD/1546/2015 (Tècnic Superior en Radioteràpia i Dosimetria), RD 905/2013 i O.M. ECD/1544/2015 (Tècnic Superior en Ortopròtesi i productes de suport), RD 536/1995, i RD 548/1995, (Tècnic Superior en Dietètica), i, RD 540/1995 i RD 552/1995 (Tècnic Superior en Salut Ambiental).  
  
  
Article 1. Denominació i Competència  
La denominació serà la de Col·legi Professional de Tècnics Superiors Sanitaris de la Comunitat Valenciana; la denominació abreujada serà la de COPTESSCV. El domicili social es fixa a Alacant, amb domicili al Carrer Periodista Rodolfo Salazar, número 20, entresòl, Porta 2, 03870 Alacant.  
Tot això sense perjudici de la possibilitat de canvi per part de l'Assemblea General. El Col·legi Professional exerceix les seues funcions en tot l'àmbit territorial de la Comunitat Autònoma Valenciana. El Col·legi Professional podrà tindre fins a 3 delegacions, amb seus i domicili a València, Alacant i Castelló i la delegació de València estarà situada al Carrer Alacant, núm. 21, 4t, porta 11, 46969 València.  
L'Assemblea General decidirà, en el seu moment, la composició dels òrgans d'aquestes delegacions, així com la modificació de seus, arribat el cas, per a una reestructuració estatutària.  
Els presents Estatuts tenen per objecte regular l'organització i actuació del Col·legi Professional de Tècnics Superiors Sanitaris de la Comunitat Valenciana, segons allò que s'ha fixat en les disposicions legals sobre la seua creació i de conformitat amb la legislació vigent sobre Col·legis Professionals: Llei 2/1974, de 13 de febrer, Llei 7/1997, de 14 d'abril, de mesures liberalitzadores del sòl, Llei 6/1997, de 4 de desembre, de col·legis professionals de la Comunitat Valenciana, així com per les legislacions estatals, autonòmiques i comunitàries, que l'afecten i dins de l'observança del que es disposa en la Llei 44/2003, de 21 de novembre, d'Ordenació de les professions sanitàries.  
  
  
Article 2. Definició  
El Col·legi Professional de Tècnics Superiors Sanitaris de la Comunitat Valenciana és l'organització professional en la qual s'integren, amb caràcter obligatori, els tècnics superiors de: Laboratori de Diagnòstic Clínic, Imatge per al Diagnòstic, Anatomia Patològica - Citologia, Radioteràpia, Ortoprotètica, Documentació Sanitària, Salut Ambiental, Dietètica, Audiologia Protètica (audiopròtesis) i Tècnics Especialistes en Medicina Nuclear que exercisquen la seua professió de forma principal en la Comunitat Valenciana.   
Així mateix, s'integren els Tècnics Especialistes amb les anteriors titulacions de Laboratori, Radiodiagnòstic, Anatomia Patològica, Radioteràpia, Salut Ambiental, Dietètica i Nutrició, Documentació Sanitària, i Audiopròtesis.  
Aquells tècnics superiors titulats, provinents de països de la Unió Europea que hagen obtingut la seua homologació a Espanya, quedaran també integrats en aquest col·legi professional.  
Així mateix, queden inclosos aquells professionals sanitaris que hagen obtingut una equiparació, homologació o reconeixement legal sobre la base de la normativa estatal i/o autonòmica.  
  
  
Article 6. Representació  
El Col·legi Professional exercirà, en tot cas, la representació col·lectiva i oficial de les professions de tècnic superior en Laboratori Clínic i Biomèdic, Tècnic Superior en Imatge per al diagnòstic i Medicina Nuclear, Anatomia Patològica i Citodiagnòstic, Radioteràpia i Dosimetria, Ortopròtesis i Productes de Suport, Dietètica, Salut Ambiental, Documentació i Administració Sanitàries, i d'Audiologia Protètica, així com el de Tècnic Especialista en Medicina Nuclear, en l'àmbit professional de la Comunitat Valenciana, i aquells professionals sanitaris que tinguen reconegudes les mateixes funcions per equiparació, habilitació, homologació o dret adquirit per norma legal.  
  
La representació legal del Col·legi Professional de Tècnics Superiors Sanitaris de la Comunitat Valenciana, tant en judici com fora d'ell, correspon al seu president, qui es trobarà legitimat per a atorgar poders generals o especials a procuradors i advocats o qualsevol classe de mandatari, i delegar en el vicepresident previ acord de la Junta de Govern. Així mateix, podrà ostentar la representació legal del Col·legi Professional qui legalment li substituïsca.  
  
Article 15.i  
i) Ser assessorat o defensat pel Col·legi en quantes qüestions se susciten relatives als seus drets i interessos legítims conseqüència d'un recte exercici professional. La Junta de Govern decidirà els assumptes en els quals les costes i despeses del procediment seran assumits pel Col·legi.  
  
Article 34. Composició  
1. La Junta de Govern té caràcter col·legiat i estarà integrada pel president, vicepresident, secretari, sotssecretari, tresorer i deu vocals com a mínim i 12 com a màxim.  
2. La Junta de Govern designarà una comissió permanent formada per president, vicepresident, secretari i tresorer.  
A aquesta Comissió podran incorporar-se temporalment vocals o col·legiats experts per a la realització d'activitats especials i fins al cessament d'aquestes.  
3. La Junta de Govern podrà formar comissions nomenant assessors o coordinadors de secció per a l'exercici de les funcions d'informació, assessorament, enllaç i coordinació de les diferents comissions de treball. La Junta de Govern decidirà si els assessors o coordinadors participen en les reunions de la Junta de Govern o de la comissió permanent, si ho fan amb dret a vot o sense ell, i si aquest és per a la totalitat d'assumptes a tractar o només els que afecten el seu equip de treball.  
  
4. Es podran constituir Seccions Col·legials sectorials, d'aquelles àrees sanitàries innovadores, que la Junta de Govern crega oportunes.  
  
Article 39. Del president/a  
1. El president té com a funció la presidència de la Junta de Govern i té atribuïdes les següents funcions:  
a) La representació legal del Col·legi amb caràcter general i la representació del Col·legi en totes les relacions d'aquest amb els poders públics, entitats, corporacions de qualsevol tipus, persones físiques o jurídiques. Aquestes funcions poden ser delegades en altres membres de la Junta de Govern.  
b) Portar la direcció del Col·legi i decidir en casos urgents, juntament amb la comissió permanent si n'hi haguera, i amb l'obligació d'informar sobre les seues decisions a la Junta de Govern, en la seua convocatòria següent.  
c) Visar les certificacions que expedisca el secretari, excepte aquelles delegades a altres membres de la Junta de Govern.  
d) Subscriure i atorgar contractes, documents i convenis d'interés per al Col·legi.  
e) Ser depositari de la signatura i segell del Col·legi.  
f) Autoritzar amb la seua signatura tot tipus de documents en relació amb l'apartat a d'aquest article. Si bé podran fer d'igual manera altres components de la Junta de Govern que així ho tinguen delegat.  
g) Convocar les reunions de la Junta de Govern i les assemblees generals, tant ordinàries com extraordinàries.  
h) Contractar, portar a terme tot tipus d'actes i documents propis de la gestió i de l'administració col·legial, inclosos els que siguen propis de la qüestió econòmica bancària i financera; si bé la mobilització de fons la farà conjuntament amb el tresorer i amb el beneplàcit del Vicepresident, i Secretari.  
i) Coordinar la labor dels membres de la Junta de Govern.  
2. El president té el tractament d'il·lustríssim senyor president del Col·legi Professional de Tècnics Superiors Sanitaris de la Comunitat Valenciana.  
3. El president deurà en tot moment portar una conducta ordenada i exemplar que siga reflex de la responsabilitat del seu càrrec i referent per a tots els professionals als qui representa.  
4. Condicions per a ser president:  
a) Ser col·legiat.  
b) Exercir la professió.  
c) Haver exercit professionalment, per almenys 10 anys.  
5. Motius de cessament:  
a) Defunció  
b) Jubilació  
c) Ser separat legal o judicialment del Col·legi  
d) Per desistiment de les seues funcions.  
e) Per malaltia o incompatibilitat o incapacitat major d'un any.  
  
f) Per acabar el temps de duració en el càrrec.  
6. Si els motius de cessament foren els punts b), e) o f), conservarà el tractament i passarà a ser president d'honor. Si el motiu fora el punt a), passarà a ser president d'honor a títol pòstum, conservant el seu tractament. En els casos c) i d), no li serà respectat el seu tractament ni tindrà cap tractament honorífic en el Col·legi, excepte rehabilitació.  
A petició de la Junta de Govern i ratificació per l'Assemblea General.  
  
Article 40. Del vicepresident/a  
1. El vicepresident tindrà com a funcions:  
a) Col·laborar amb el president en l'exercici de les seues funcions i exercir totes aquelles tasques delegades.  
b) Assumir la representació absoluta del Col·legi en aquells casos i situacions en què siga delegada pel president.  
c) Substituir al president de la manera expressada en l'article 37 d'aquests estatuts.  
d) Portar la direcció, control i prefectura d'aquella o aquelles comissions que els siguen encomanades.  
e) Elevar cap a la presidència aquells documents que hagueren de ser visats, segellats o arxivats.  
f) Atendre els requeriments que els col·legiats facen a través dels vocals de les seues àrees: dirigint cap al negociat o negociats pertinents les reclamacions, suggeriments, denúncies, o qualsevol altre document o sol·licitud dels col·legiats.  
2. El vicepresident deurà, en tot moment, portar una conducta ordenada i exemplar que siga reflex de la responsabilitat del seu càrrec i referent per a tots els professionals als qui representa.  
3. Condicions per a ser vicepresident:  
a) Ser col·legiat.  
a) Exercir la professió.  
b) Haver exercit professionalment per almenys 8 anys.  
4. Motius de cessament definitiu i/o temporal:  
a) Defunció.  
b) Jubilació.  
c) Ser separat legalment o judicialment del Col·legi.  
d) Per desistiment de les seues funcions.  
e) Per malaltia o incompatibilitat o incapacitat major d'un any.  
  
f) Per acabar el temps de duració en el càrrec.  
g) Per substituir al President en els termes de l'article 38.  
  
Article 41. Del secretari/a  
1. Són funcions del secretari:  
a) Portar els llibres necessaris per a aconseguir el millor i més ordenat funcionament dels serveis del Col·legi. Serà obligatòria l'existència de llibres d'actes de l'Assemblea General i de la Junta de Govern, el de registre d'entrada i registre d'eixida. Així com tots els arxius que siguen procedents al seu criteri per a mantindre el bon funcionament del Col·legi.  
b) Estendre acta de les reunions dels òrgans del Col·legi i autenticar amb la seua signatura la del president o vicepresident segons siga procedent, expedir certificacions i testimoniatges.  
c) És el responsable i depositari de la documentació col·legial.  
d) Redactar la memòria anual.  
e) Cuidar l'organització administrativa i laboral de les oficines del Col·legi, garantir el seu funcionament i el compliment de les obligacions legals sobre aquest tema.  
f) Redactar i enviar els oficis o citacions per als actes del Col·legi.  
  
g) Donar compliment als acords adoptats per la Junta de Govern.  
  
h) Controlar la tramitació dels expedients dels col·legiats i tindre permanentment actualitzat el registre d'aquests.  
i) La custòdia dels períodes electorals durant els quals dona fe de la recepció i tramitació de la documentació.  
j) Estar present juntament amb el president i/o vicepresident en la taula de l'assemblea.  
k) En l'Assemblea actua d'acord amb el que es preveu en aquests estatuts en l'article 30.  
l) Confeccionar el cens anual de col·legiats.  
2. El Secretari és el cap superior del personal i de l'administració del Col·legi.  
3. Condicions per a ser Secretari:  
a) Ser col·legiat.  
b) Exercir la professió.  
c) Haver exercit la professió per almenys 3 anys.  
4. Motius de cessament definitiu i/o temporal:  
a) Defunció.  
b) Jubilació.  
c) Ser separat legalment o judicialment del Col·legi.  
d) Per desistiment de les seues funcions.  
e) Per malaltia o incompatibilitat major d'un any.  
f) Per acabar el temps de duració en el càrrec.  
  
Article 42. Del sotssecretari/a  
Les funcions i condicions del Sotssecretari seran les mateixes que les del Secretari, i seran exercides en absència d'aquest.  
  
Article 43. Del tresorer/a  
1. Són funcions del tresorer:  
a) Recaptar, vigilar i administrar els fons del Col·legi i portar la comptabilitat.  
b) Efectuar els pagaments ordenats per la Junta de Govern i signar els documents per al moviment dels fons del Col·legi, conjuntament amb el president o vicepresident.  
c) Fer el balanç i compte de resultats de l'exercici liquidant el pressupost vençut, i formular el pressupost d'ingressos i despeses elaborant els comptes generals per a informar la Junta de Govern i sotmetre-ho posteriorment a l'aprovació de l'Assemblea General.  
d) Portar o supervisar els llibres de comptabilitat que siguen necessaris.  
e) Realitzar el balanç de situació tantes vegades com el requerisca el president o la Junta de Govern.  
f) Tindre informada a la Junta de Govern sobre l'estat financer del Col·legi, i compliment de les previsions pressupostàries d'ingressos i despeses.  
g) Controlarà els cobraments i pagaments, i intervindrà totes les operacions d'ingressos i despeses.  
2. Condicions per a ser tresorer:  
a) Ser col·legiat.  
b) Exercir la professió.  
c) Haver exercit la professió per almenys 3 anys.  
3. Motius de cessament definitiu i/o temporal:  
a) Defunció.  
b) Jubilació.  
c) Ser separat legalment o judicialment del Col·legi.  
d) Per desistiment de les seues funcions.  
e) Per malaltia o incompatibilitat major d'un any.  
f) Per acabar el temps de duració en el càrrec.  
  
  
Article 44. Dels vocals  
1. Són funcions dels vocals:  
a) Auxiliar als titulars dels altres càrrecs de la Junta de Govern, i substituir-los per ordre, excepte al president, en les seues absències, assistint a les seues deliberacions i reunions.  
b) Dur a terme les tasques i funcions que els encomanen el president o la Junta de Govern.  
c) Formar part de les comissions de treball que es constituïsquen per a l'estudi i desenvolupament de qüestions i assumptes inherents a cadascuna de les diferents titulacions i les seues àrees d'actuació; supervisant i coordinant les comissions de treball i als seus responsables.  
d) Actuar a favor de la col·legiació total en la Comunitat Valenciana, fent veure que la col·legiació va més enllà de l'obligació legal a l'ésser un acte de prestigi professional i de progrés professional.  
e) Recaptar en els seus llocs tota la informació que haja de ser posada a la disposició de la Junta de Govern.  
f) Fer arribar totes les notícies i publicacions d'interés als col·legiats.  
g) Un vocal de cada titulació dirigirà la comissió específica de la seua especialitat.  
  
Article 45. Remuneració i honoraris  
1. L'exercici dels càrrecs de: president, vicepresident i secretari podran ser remunerats. La resta de càrrecs, en principi, no rebran cap remuneració, llevat que el titular deixe el seu lloc de treball, per a dedicar-se en exclusiva al càrrec que li corresponga en el Col·legi Professional.  
2. Seran reembossats les despeses que comporte l'exercici del càrrec.  
3. Seran reembossats les despeses en material per al Col·legi.  
4. El Col·legi cobrirà d'una manera decorosa les despeses en viatges o actes de representació.  
5. L'abonament de despeses serà efectuat sempre que no supere la quantitat de 1200 - i, en tot cas, tindrà la conformitat del tresorer. Per a quantitats majors de 1200 ?, haurà d'aprovar-se per la Junta de Govern que tindrà en compte l'informe del tresorer.  
6. És obligatori per al cobrament que siguen presentats totes les factures prèviament.  
7. En casos particulars, serà possible crear una provisió de fons a nom dels representants col·legials.  
8. Així mateix, es cobraran dietes en el cas que s'efectue treball extraordinari fora de l'horari normal o laboral.  
9. La Junta de Govern pot recompensar amb fins a 400 - els treballs realitzats pels membres del Col·legi, sempre a petició del col·legiat, o col·legiats que han fet aquest treball. En cas de ser una quantitat superior a 400 ?, haurà de ser aprovat per l'Assemblea General, que tindrà en compte l'informe de la Junta de Govern.  
10. El president i el vicepresident podran disposar automàticament dels fons del Col·legi, donant compte al més prompte possible al tresorer. Justificaran les despeses davant la Tresoreria sempre que siguen menors de 1700 - i a la Junta de Govern si són superiors a aquesta quantitat.  
  
CAPÍTOL III  
Comissió Permanent  
  
Article 46. Comissió Permanent  
1. Composició: La Comissió Permanent estarà constituïda per: president, vicepresident, secretari, sotssecretari i tresorer.  
2. Funcions: La Comissió Permanent assumirà les funcions, que per delegació de la Junta de Govern, es decidisquen, per a poder agilitar així el funcionament de l'estructura col·legial.  
  
Article 47. Creació de Comissions de Treball  
1. A iniciativa de la Junta de Govern, es podran crear les comissions de treball que es jutgen convenients.  
2. Les comissions de treball seran supervisades per un membre de la Junta de Govern.  
3. Els objectius i el reglament de funcionament seran aprovats per la Junta de Govern.  
4. Obligatòriament, existiran 10 Comissions de Titulació: 1 per a laboratori, una altra per a anatomia patològica, una altra per a imatge per al diagnòstic - medicina nuclear, una altra per a ortoprotètica, una altra per a radioteràpia, una altra per a dietètica, una altra per a audiologia protètica, una altra per a salut ambiental, una altra per a documentació sanitària, i una altra per a medicina nuclear. En cas necessari, existirà una Comissió de Radioprotecció i Radiofísica Hospitalària.  
5. Existiran també, almenys les següents Comissions:  
- Comissió de Règim Interior.  
- Comissió de Qualitat, Competència i Desenvolupament Professional.  
- Comissió de Formació i Investigació.  
- Qualsevol Comissió que la Junta de Govern observe com a innovadora, en el desenvolupament de les nostres funcions professionals.  
  
Article 50. Convocatòria  
4. En cas de no presentar-se cap candidatura en el termini estipulat:  
  
La Junta de Govern sortint seguirà en els seus càrrecs de manera interina. Es procedirà llavors a una elecció de llistes obertes. Amb aquest sistema, tots els col·legiats són potencialment elegibles. La Junta de Govern alçarà l'Assemblea i convocarà eleccions d'acord amb aquest estatut, fent saber que es produirà per llistes obertes. Aquells col·legiats no disposats a cobrir algun càrrec, hauran de notificar-lo al secretari sortint en els quinze primers dies després de convocades les eleccions. La Junta de Govern elaborarà una llista amb els col·legiats elegibles i a quins càrrecs ho són.   
En aquest cas, cada elector podrà donar el seu vot a un nombre màxim de col·legiats igual al de llocs de cobrir, assenyalant la responsabilitat a exercir per a cada soci.  
Els llocs a cobrir seran els de president, vicepresident, secretari, sotssecretari, tresorer i de 8 a 12 vocals.  
5. El candidat a president per cada candidatura podrà presentar breument el programa de la seua candidatura abans de conducta a la votació, si alguna de les candidatures ho sol·licita amb set dies d'antelació. El president electe, per qualsevol de les vies utilitzades, podrà dirigir-se breument a l'Assemblea General.  
  
Article 67.2  
2. Reforma dels Estatuts. Aquestes Assemblees Generals Extraordinàries exigiran un quorum d'assistència de la meitat més un dels col·legiats en primera convocatòria, i en segona, amb el nombre total d'assistents que acudisquen a aquesta, i que formen part del cens col·legial.  
  
Fonaments de dret  
  
Primer. Revisada la sol·licitud de modificació dels Estatuts del Col·legi Professional de Tècnics Superiors Sanitaris de la Comunitat Valenciana, aquests contenen totes les determinacions exigides per l'article 10 de la Llei 6/1997, de 4 de desembre, de Consells i Col·legis Professionals de la Comunitat Valenciana.  
Segon. La modificació estatutària ha sigut aprovada amb els requisits i formalitats previstos en aquest article i en els Estatuts del Col·legi.  
  
Tercer. L'expedient ha sigut tramitat pel Servei d'Entitats Jurídiques, adscrit a la Direcció General de Justícia de la Conselleria de Justícia, Administració Pública, Reformes Democràtiques i Llibertats Públiques, competent per així disposar-ho l'article 6.1 de la citada Llei 6/1997, tenint en compte el que es preveu per la Disposició Final del Decret 4/2002, de 8 de gener, en virtut de les atribucions que té conferides pel Decret 103/2015, de 7 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, i pel Decret 87/2017, de 7 de juliol, del Consell, pel qual s'aprova el Reglament orgànic i funcional de la Conselleria de Justícia, Administració Pública, Reformes Democràtiques i Llibertats Públiques.  
  
Per tot l'anterior; vist l'article 36 de la Constitució i l'article 49.1.22a de l'Estatut d'Autonomia de la Comunitat Valenciana; la Llei 2/1974, de 13 de febrer, de Col·legis Professionals; els articles 11, 25 i 26 de la Llei 6/1997, de 4 de desembre, de la Generalitat Valenciana, de Consells i Col·legis Professionals de la Comunitat Valenciana; així com dels articles 21 i 74 del Decret 4/2002, de 8 de gener, del Govern Valencià, pel qual s'aprova el Reglament de desenvolupament d'aquesta última; i altres disposicions complementàries de pertinent aplicació, resolc:  
  
Inscriure la modificació parcial dels Estatuts del Col·legi Professional de Tècnics Superiors Sanitaris de la Comunitat Valenciana, en el Registre de Col·legis Professionals i de Consells Valencians Professionals de la Comunitat Valenciana.  
  
Contra aquesta resolució, que posa fi a la via administrativa, es podrà interposar, potestativament, recurs de reposició davant el mateix òrgan que ha dictat l'acte, en el termini d'un mes comptat des de l'endemà de la seua publicació, o bé, recurs contenciós administratiu davant la Sala contenciosa administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la seua publicació. Tot això de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i en els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que s'utilitze qualsevol altra via que es considere oportuna.  
  
  
València, 5 d'abril de 2019.- La directora general de Justícia: Verónica López Ramón.